ირმა გურიელი

ირმა გურიელი (ტურაბელიძე; დ. 5 აგვისტო, 1941, ქუთაისი) — ქართველი მსახიობი, ჟურნალისტი, ტელეწამყვანი და პოეტი. საქართველოს ხელოვნების დამსახურებული მოღვაწე (1990)საქართველოს საბჭოთა სოციალისტური რესპუბლიკის უმაღლესი საბჭოს უწყებები. 1990. №9. გვ. 16.

ბიოგრაფია
დაამთავრა თბილისის თეატრალური ინსტიტუტი.

15 წლის ასაკში უკვე პროფესიული თეატრის სცენაზე თამაშობდა. თეატრალური ინსტიტუტიდან დაწყებული, არაერთი როლი აქვს შესრულებული რუსთაველისა და მოზარდ მაყურებელთა თეატრების სცენაზე. წლების განმავლობაში იყო საქართველოს ტელევიზიის დიქტორი. თამაშობდა სატელევიზიო თეატრის სპექტაკლებში. მათ შორისაა: „კუკარაჩა“ (რებეკა, რეჟ. თემურ ჩხეიძე), „ხორუმი ქართული ცეკვაა“ (რეჟ. გ. კახაბრიშვილი, 1982) და სხვა. გახმოვანებული აქვს ფილმები და სერიალები.

მაყურებლის დიდი სიყვარულის სიმბოლოდ, მთაწმინდაზე ირმა გურიელის ვარკვლავი თინა მგალობლიშვილისა და ირინა მათიაშვილის ვარსკვლავებთან ერთად გაიხსნა.მთაწმინდის პარკში ირმა გურიელის, თინა მგალობლიშვილისა და ირინა მათიაშვილის ვარსკვლავები გაიხსნასაქართველოს პირველი არხის პირველი თაობის დიქტორები - ირმა გურიელი

ირმა გურიელი არის ავტორი ლექსების ორი კრებულისა: „ჩუმი ცეცხლი“ და „ნეტავი ჩავწვდე გულისთქმას“. მის ლექსებზე შექმნილია სიმღერები.

ფილმოგრაფია
 1975 : „ვალსი მთაწმინდაზე“
 1983 : „მაცივარში ვიღაც იჯდა“
 2001 : „უჩინარი“
 2017 : „ჩემი ბედნიერი ოჯახი“

ბიბლიოგრაფია
 ნეტავი ჩავწვდე გულისთქმას. ლირიკა (ავტორი). თბილისი, 2003. - 176გვ.. - ISBN: 9992806761
 ჩუმი ცეცხლი. ლექსები (ავტორი). თბილისი, საბჭოთა საქართველო, ქუთაისის ფილიალი, 1981. - 45გვ.

რესურსები ინტერნეტში

 ირმა გურიელი — ეროვნული ფილმოგრაფია


სქოლიო

კატეგორია:დაბადებული 5 აგვისტო
კატეგორია:დაბადებული 1941
კატეგორია:ქართველი მსახიობები
კატეგორია:ქართველი ქალი ჟურნალისტები
კატეგორია:ქართველი პოეტები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:ცოცხალი ადამიანები